Moon Jae-in

Moon Jae-in (hangul:  , født 24. januar 1953 i Geoje, Sør-Korea) er en sørkoreansk politiker som tilhører Det demokratiske partiet. Fra 10. mai 2017 til 9. mai 2022 var han Sør-Koreas president.

Oppvekst og utdanning
Moon Jae-in ble født på øya Geoje i Sør-Korea, der foreldrene hans bodde etter at de hadde flyktet fra Nord-Korea på grunn av Koreakrigen. Faren, Moon Yong-hyung, arbeidet i en krigsfangeleir og moren, Kang Han-ok, solgte egg i havnen i Busan. Han har en yngre bror og tre søstre.

Moon Jae-ins familie flyttet etter hvert til Busan, der han gikk på Gyeongnam Gymnas. Han begynte i 1972 på rettsvitenskapsstudier ved Kyung Hee-universitetet, men ble arrestert for å ha deltatt i protester mot regimet til den autoritære presidenten Park Chung-hee. Han fullførte utdanningen fra fengslet. I 1976 ble han innkalt til å avtjene verneplikten. Ved avsluttet utdanning ble han ikke ansatt som dommer, på grunn av sin fortid som studentopprører, og ble advokat i stedet.

Referanser

Eksterne lenker
 
 Moon Jae-in Camp (koreansk)

Sørkoreanske presidenter
Fødsler i 1953